Versekering - SSK
Jy is hier:Tuis/Dienste/Versekering
SSK versekering is gerieflik geleë binne die bedieningsgebied van SSK en die versekerings kantore te Swellendam, Heidelberg, Riversdal, Mosselbaai, Avontuur en bied maklike toegang aan kliënte. SSK streef daarna om bekostigbare versekering oplossings te bied aan sy kliënte, beide persoonlik en kommersieel, sonder om doeltreffende dienslewering te beïnvloed. SSK se kommersiële kliënte strek oor ‘n wye verskeidenheid van nywerhede met die meerderheid van kliënte wat deel vorm van die landbou-waardeketting. SSK voorsien versekering dienste aan sy lede en die algemene publiek sedert die 1950’s en is trots op die vlak van diens. Vriendelike en ervare personeel is altyd gereed om u van hulp te wees.
Alle versekerings makelaars voldoen aan die bevoegdheidsvereistes soos voorgeskryf deur die Raad op Finansiële Dienste (RFD) en elkeen beskik oor hul Verteenwoordigende Sertifikaat (RE5). James Ackhurst, Celia le Roux, Jacques de Beer, en Abrie Jooste, Elisna Steyn, Frans Marx en Bettie Barnard het ook hul Sleutelpersoon Sertifikaat (RE1) eksamens suksesvol voltooi en tans is James Ackhurst SSK Versekering se geregistreerde sleutelpersoon.
SSK Versekering bemark die produkte van erkende Versekeraars in SA en het tans ooreenkomste met onder andere Old Mutual Insure, Santam, Auto & General, Hollard, Landmark, Merx Kommersiële Onderskrywers, Palladin, Thatch Risk Acceptances, CTC (Commercial & Transport Consultants), AMUA (Associated Marine Underwriting Agency), Genlib, Mirabilis, Camargue, SHA Specialist Underwriters, BnBsure, CTU (Clarendon Transport Underwriters), Western Insurance, KEU Underwriting Managers, King Price Insurance, XLTransit, Travel Insurance Company, Oakhurst Insurance, Safire Insurance Company, Stratum, Alexander Forbes en Bryte. SSK besit nie enige aandele of beskik oor ‘n finansiële belang in enige van die bogenoemde produk verskaffers nie. Meer as 30% van die afdeling se totale vergoeding oor die laaste 12 maande, is verdien van Old Mutual Insure & Santam.
Vir landbouprodusente bied SSK oesversekeringsprodukte via Agriseker, Old Mutual Insure Landbou en Santam Landbou.
SSK is ‘n gemagtigde finansiële diensteverskaffer (RFD lisensie nr 1107) gelisensieer om finansiële raadgewende dienste, asook finansiële intermediêre dienste te verskaf ten opsigte van die volgende produkte: Korttermyn Versekering – Kategorie: Persoonlike lyne en Kommersiële lyne (insluitend landbou lyne).
SSK het Professionele Vrywaringsversekering by AIG South Africa Limited (Polis verwysing SENTRA 0001/0001).
Indien dienste nie bevredigend is nie, is ‘n klagte proses geïmplementeer wat beskikbaar is by enige van die bogenoemde takke. Alternatiewelik, kan die Klagte Prosedurehandleiding hieronder afgelaai word.
Van Riebeeck Straat 42
Koringland Straat 1
Wat om te doen na ‘n ongeluk
Konflik van Belange Beleidstuk (PDF | 398Kb)
Klagte Prosedurehandleiding (PDF | 97Kb)